Rossiyaning “Energiya” kompaniyasi tomonidan Misr uchun ishlab chiqilgan EgyptSat-A sun’iy yo‘ldoshi sayyoramiz sirtining o‘ta yuqori aniqlikdagi 4K formatdagi ilk tasvirini oldi. Sun’iy yo‘ldoshda o‘rnatilgan videotizim Sen britan kompaniyasi tomonidan ishlab chiqarilgan. Tizim 6 ta videokamera, ularni boshqaruvchi va videoni qayta ishlovchi kompyuterdan iborat. Sen kompaniyasi saytida e’lon qilingan videoda O‘rtayer dengizi va Qizil dengizni ko‘rish mumkin. Hozirda EgyptSat-A sun’iy yo‘ldoshi rossiyalik mutaxassislar boshqaruvi ostida parvoz sinovlaridan o‘tkazilmoqda. Shundan keyin u Misrga topshiriladi.